GiliGold/VAD_KnessetCorpus huggingface dataset:
ארבל אסטרחן:
בסעיף 5 כתוב שהתקנון קובע שיו"ר הכנסת יכול לאפשר ישיבות נוספות, אומנם זה רק במקרים מיוחדים, ואז בעצם זה יכול לגבור על כל מה שכרוך בזה
ארבל אסטרחן:
      שש ישיבות לכל ועדה, ולכל ועדת משנה, ולכל ועדה משותפת
ארבל אסטרחן:
 הודעה מראש, גם כן זה מקובל
ארבל אסטרחן:
 ארבעה ימים מראש, ומצויין כאן שלא יכללו את יום ההזמנה, אבל כן את יום הישיבה
ארבל אסטרחן:
 וכמובן, אם יש באמצע שישי שבת וכו'
ארבל אסטרחן:
 אם יש מליאה – אז שלושה ימים מראש
ארבל אסטרחן:
 אם רוצים להוסיף נושאים לסדר-היום, גם כן, ארבעה או שלושה ימים מראש
ארבל אסטרחן:
 אי אפשר להתלבש על ישיבה קיימת ולהוסיף
ארבל אסטרחן:
 מספר הימים לא יחול כאשר ועדת הכנסת דנה, כמו שציינתי קודם
ארבל אסטרחן:
 יו"ר הכנסת אמרנו
ארבל אסטרחן:
 ויש חופשה מרוכזת לעובדי הכנסת מה-17 באוגוסט עד ה-3 בספטמבר
ארבל אסטרחן:
 בתקופה הזאת לא יהיו ישיבות ועדות
ארבל אסטרחן:
 אם ועדת החינוך תצטרך לעשות ישיבה או סיור בקשר לפתיחת שנת הלימודים – אז המגבלה הזאת לא תחול עליה
ארבל אסטרחן:
 וגם יו"ר הכנסת יש לו סמכות להתיר באופן חריג בתקופה הזאת ישיבות
ארבל אסטרחן:
 וגם אם הוא יתיר, זה עדיין יבוא בתוך המניין של השש ישיבות
אופיר כץ:
עוד הערות? אם כך, מי בעד?
אופיר כץ:
בעד – רוב
אופיר כץ:
אם כך, אושר פה אחד
אופיר כץ:
      תודה רבה לכולם
אופיר כץ:
אני מתכבד לפתוח את ישיבת הכנסת – היום יום רביעי, א' באב, 19 ביולי – על קביעת סדרי דיון מיוחדים לפי סעיף 98 לתקנון הכנסת בקריאה שנייה ושלישית בהצעת חוק-יסוד: השפיטה (תיקון מספר 5) (עילת הסבירות)
זאב אלקין:
כבר סיימו לדון בחוק הזה, אדוני היושב-ראש?
אופיר כץ:
כן, הם רק על הרוויזיות
זאב אלקין:
עוד לא סיימו, אפילו לא הצביעו על החוק
בועז טופורובסקי:
גם לא הצביעו על החוק - - -
אופיר כץ:
אפתח ואציג את זה, כשאסיים’ כמובן שאאפשר לכם לדבר
אופיר כץ:
 יהיו לכם שאלות והכול
זאב אלקין:
לא, זו הערה לסדר, עוד לפני שאתה מתחיל
אופיר כץ:
אני לא מאפשר הערה לסדר, אציג את הדברים ואחר זה, כמובן, אאפשר לכם
אופיר כץ:
 בסדר?
בועז טופורובסקי:
אבל על כזה דבר קריטי היה חשוב לשלוח משהו לפני, לא?
זאב אלקין:
זו הערה לסדר
אופיר כץ:
שאלת – עניתי
זאב אלקין:
אגב, מנהלת הוועדה איתנו?
אופיר כץ:
היא מגיעה, כן
זאב אלקין:
אצל מי להירשם לזכות דיבור? מי יספור פה את הקולות? איך אפשר לקיים את זה?
אופיר כץ:
לא נראה לי שההצבעה תהיה בשתי הדקות הקרובות
בועז טופורובסקי:
אתה מתכוון להצביע על זה עכשיו?
זאב אלקין:
אחר כך תגידו שאנשים לא נרשמו
אופיר כץ:
כן, לא ממש עכשיו
אופיר כץ:
 אל תדאג, מישהו עם זכות דיבור לא יישאר מקופח
אופיר כץ:
 מהניסיון שיש לך איתי
זאב אלקין:
משעות הלילה – אני מודאג, כי היו כאלה שנשארו מקופחים
אופיר כץ:
מי נשאר מקופח?
זאב אלקין:
רון כץ בסיבוב - - -
אופיר כץ:
רון כץ דיבר הכי הרבה, הוא דיבר הכי הרבה
זאב אלקין:
בסיבוב ההוא, הוא נשאר מקופח
אופיר כץ:
הוא אמר שהוא לא מקופח על ידי
בועז טופורובסקי:
אותי הוציאו, שמחה הוציא אותי ואמר לי לא להיכנס יותר
אופיר כץ:
הוא אמר שהוא לא מקופח על ידי, נכון?
זאב אלקין:
לא זכור לי משפט כזה נדיב
אופיר כץ:
אני זוכר
בועז טופורובסקי:
אבל איך נצביע אם לא נשלח לנו חומר על זה? זה גם בשביל בג"ץ, אני מנסה לעזור לך
אופיר כץ:
אני מקריא, בדיוק, את כל הסעיפים שהולכים להיות ב-98
בועז טופורובסקי:
- - - הרס הדמוקרטיה בלי שנשלח לנו לפני, שנתכונן
זאב אלקין:
בלעדי עוד היית - --
אופיר כץ:
אתם לא נותנים לי להציג את הסעיפים, את ה-98
מירב בן ארי:
קדימה, תציג
אופיר כץ:
אני מבקש להביא לאישורכם היום החלטה על סדרי הדיון המיוחדים בקריאה השנייה והשלישית בהצעת חוק-יסוד: השפיטה (תיקון מס' 5) (עילת הסבירות), בהתאם לסעיף 98 לתקנון הכנסת
אופיר כץ:
 בפתח הדברים חשוב לי לציין כי סדרי הדיון שיוצגו בפניכם נעשו לאחר משא ומתן עם האופוזיציה ותוך היענות, וגם היענות להערות שהעירה היועצת המשפטית לכנסת ביחס למתווים שהוצאו
בועז טופורובסקי:
איזה משא ומתן עם האופוזיציה?
זאב אלקין:
לא, לא, אולי נענית ליועצת המשפטית, לא נענית לנו
ארז מלול:
דיברתם, תנו לו לדבר, לא שמענו
אופיר כץ:
גם לכם, נעניתי גם לבקשות שלכם
זאב אלקין:
תכף נשמע
אופיר כץ:
בסופו של דבר ולאחר שהוצגו כמה חלופות בפני חברי האופוזיציה, אני מביא בפניכם חלופה של מספר שעות גבוה במיוחד
אופיר כץ:
 ואני עושה זאת למורת רוחי ותחת מחאה שהבעתי גם בפני היועצת המשפטית על קביעתה את מסגרת השעות הזאת
בועז טופורובסקי:
אתה מוחה על עצמך? יפה, אני אוהב את זה
אופיר כץ:
סדרי הדיון המוצעים מקנים לאופוזיציה זמן דיבור עצום ביחס להצעה בת סעיף אחד
אופיר כץ:
 למעשה, זמן כה גבוה שלא היה נדרש לו בכלל סעיף 98
אופיר כץ:
 גם הזמן שניתן לאופוזיציה, של 18 שעות הנמקה, אני סבור שהייתה זאת טעות לתת הסדר כה נדיב ורחב וגם על כך מחיתי בכתב ובעל פה, וגם על כמות ההצבעות שניתנה לאופוזיציה והייתה חריגה בכל קנה מידה
זאב אלקין:
גם אנחנו מחינו, זה בסדר, אתה בחברה טובה
אופיר כץ:
סיעות האופוזיציה הגישו כ-27,500 הסתייגויות להצעת חוק-יסוד: השפיטה
ולדימיר בליאק:
27,676
קריאה:
מספר עגול
אופיר כץ:
רובן לא נוגעות לנושא הצעת החוק או כוללות תוכן מהותי כלשהו, אלא הן מהוות פיליבסטר בלבד, שנועד אך ורק למשיכת זמן של האופוזיציה ולניסיון לסכל את החקיקה החשובה
זאב אלקין:
פיליבסטר זה השם שלו
אופיר כץ:
בכך, לדעתי, האופוזיציה ניצלה לרעה את זכויותיה בשימוש בכלי ההסתייגויות
אופיר כץ:
 אני לא חושב שעל התנהלות מהסוג הזה, גברתי היועצת המשפטית, צריך לתת פרס אלא בדיוק להפך
אופיר כץ:
 מדובר בשימוש - - -
בועז טופורובסקי:
גם לא על ביטול הדמוקרטיה
זאב אלקין:
אופיר, אתה יודע מה - - - לשנאת - - -
אלעזר שטרן:
מה זה? ממשיכים גם כאן את ההתגוללות על הייעוץ המשפטי?
אופיר כץ:
זאב, אני מבקש
אופיר כץ:
 אני לא מפריע לכם, נכון?
קריאה:
אולי תיתנו לו לדבר?
זאב אלקין:
אבל אתה - - -
אופיר כץ:
בסדר, אני אאפשר לך
זאב אלקין:
אדוני - - - לנו זכות קריאת ביניים
קריאה:
הם עדיין מנסים למשוך זמן
אופיר כץ:
לא, לא, אל תפריע לי, זה לא ארוך
אופיר כץ:
 אני מבקש, אל תפריעו לי
בועז טופורובסקי:
אבל זה לא סביר
אלעזר שטרן:
ממשיכים את ההתגוללות על הייעוץ המשפטי?
ולדימיר בליאק:
זה לא מידתי
אופיר כץ:
זאב, אני מבקש: אל תפריעו לי
אופיר כץ:
 אני לא מפריע לכם, אני נותן לכם באריכות
אופיר כץ:
  תן לי לסיים
בועז טופורובסקי:
שמעתי שיש - - - חדש
אופיר כץ:
מדובר בשימוש מופרז שלדעתי חצה את גבול הלגיטימיות
אופיר כץ:
 בוודאי הסתייגויות שלא מבטאות רצון להידבר על הנוסח או להציע נוסח חלופי וכל מטרתן היא לייצר עיכובים ופגיעה בעבודת החקיקה ובעבודת הכנסת
אלעזר שטרן:
גם זז זכותה של האופוזיציה
אופיר כץ:
בכנסת הקודמת, כשהוגשו רק מאות בודדות של הסתייגויות, ראתה לנכון היועצת המשפטית לכנסת להוציא הנחיה בנושא המאפשרת לצמצם את מספר ההצבעות על ההסתייגויות
אלעזר שטרן:
דבר איתה, מה אתה רוצה מאיתנו? למה לפני כולם?
מירב בן ארי:
אלעזר, תן לו לדבר
מירב בן ארי:
 אלעזר בבקשה, אני מבקשת ממך, תן לו לדבר
אלעזר שטרן:
לא רוצה
אלעזר שטרן:
 אני לא עובד אצלך, אני יודע אבל אני לא עובד אצלך
מירב בן ארי:
אבל יש לנו מספיק מה להגיד ואנחנו רוצים לשמוע
מירב בן ארי:
 אין בעיה, אני לא אמרתי שאתה עובד אצלי
אלעזר שטרן:
את כן חושבת שאני עובד אצלך
מירב בן ארי:
זה לא: עובד אצלי
אופיר כץ:
אני מבקש שתאפשר לי לסיים
אלעזר שטרן:
אני מאפשר לך לסיים, אני עושה גם מה שאני חושב
אלעזר שטרן:
אני חושב שיש גבול לכמה שאתה יכול להתגולל על הייעוץ המשפטי בנוכחות כולם
אופיר כץ:
אתה לא תציב גבולות על מה אני יכול להגיד ומה אני לא יכול להגיד
אלעזר שטרן:
אני לא מציב גבולות, אני אומר לך מה אני חושב והינה אתה ממשיך
אופיר כץ:
אני מבקש, אני רוצה לסיים אלעזר
אלעזר שטרן:
תמשיך
קריאה:
אלעזר, תכבד
אופיר כץ:
בכנסת הקודמת, כשהוגשו רק מאות בודדות של הסתייגויות, ראתה לנכון היועצת המשפטית לכנסת להוציא הנחיה בנושא המאפשרת לצמצם את מספר ההצבעות על ההסתייגויות, כדי למנוע את הפגיעה בפעילות הכנסת במקרים בהם נעשה שימוש לרעה בכלי זה
אופיר כץ:
 כעת אנחנו מדברים על כ-27,500 הסתייגויות, מספר העולה לאין ערוך על מה שהיה בכנסת הקודמת
אופיר כץ:
       רק כדי לסבר את האוזן, כדאי לדעת וכדאי שארגוני הסביבה גם ישמעו, שיש התעקשות של האופוזיציה לכתוב ולהדפיס את כל ההסתייגויות לצורך הצעת החוק וזה אומר שיידרשו 48,000 דפים
אופיר כץ:
 זה סתם, זה מיותר
אופיר כץ:
 הולכים להצביע על אחוז אחד, אולי, והם מתעקשים שיעבדו על זה בדפוס, שהייעוץ המשפטי יעבוד על זה
אופיר כץ:
 הולכים לבזבז סתם, פשוט סתם, 48,000 דפים
אלעזר שטרן:
מיליארדים מבזבזים פה, מיליארדים
אופיר כץ:
והכול למלל שברובו חסר כל היגיון
אופיר כץ:
 שלא לדבר על מאמצים – כמובן, כפי שאמרתי – של כלל עובדי הכנסת שנאלצו ונאלצים לשאת פה, בשל התעקשות להשאיר את מכלול ההסתייגויות
בועז טופורובסקי:
ההתעקשות היא על החקיקה
אופיר כץ:
בכל מקרה, כפי שאמרתי קודם, השתדלתי להיות הוגן פה ולמרות לוחות זמנים של סוף מושב ושימוש לרעה, ניתן 26 שעות הנמקה כך שההצבעות תהיינה לא לפני יום שני בשעה 12:00, שאז שר המשפטים ולאחר מכן יושב-ראש ועדת החוקה, יסכמו
זאב אלקין:
אתה קובע זמן קבוע
זאב אלקין:
מה זה "לפני" פה?
אופיר כץ:
לא לפני, זה היה 26 שעות
זאב אלקין:
זה לא לפני, זה - - -
אופיר כץ:
רגע, זאב
אופיר כץ:
 כמו שאמרתי, שר המשפטים ויושב-ראש ועדת החוקה יסכמו
אופיר כץ:
 בכך אנחנו מאפשרים לאופוזיציה להביע את מלוא מחאתה ולבטא את המחלוקת הציבורית בשיח פוליטי
אופיר כץ:
 כמו כן, ניתן ארבע הצבעות שמיות וההצבעה תצטמצם
אופיר כץ:
 זאב, אתה מחית על המספר שאמרתי, על ההסתייגויות
אופיר כץ:
 דיברנו על 50 – עלינו ל-60
בועז טופורובסקי:
מה זה? מה זה הדבר הזה?
זאב אלקין:
אני מוחה - - -
מירב בן ארי:
מה זה: אם זאב מוחה? מה זה הדבר הזה?
בועז טופורובסקי:
מה זה הדבר הזה?
אופיר כץ:
אתם לא נותנים לי לסיים
מירב בן ארי:
אין לי בעיה
מירב בן ארי:
 אתה רואה שגם - - -
אופיר כץ:
אבל אני רוצה להגיד את המספר, להגיד שקיבלתי את ההערה
אופיר כץ:
 אבל קיבלתי את ההערה
בועז טופורובסקי:
54?
אלעזר שטרן:
אם היית אומר 20 ומעלה ל-25, אז מה?
אופיר כץ:
אני מאפשר 120 הצבעות
זאב אלקין:
זו גם בדיחה
זאב אלקין:
זה לגמור את החוק הזה בשעה
בועז טופורובסקי:
120 - - - 120 הצבעות שמיות
אופיר כץ:
ואני רוצה להדגיש שגם זה - - - אני מעלה את זה ל-120 הצבעות על הסתייגויות, 4 הצבעות שמיות
אופיר כץ:
 שזה כפול ממה שניתן בכנסת הקודמת לאלפי ההסתייגויות שהוגשו לחוק התקציב ולחוק ההסדרים וזה גם לפנים משורת הדין
בועז טופורובסקי:
זה לא שינוי משטר
אופיר כץ:
בועז, תן לי
אופיר כץ:
 אני כבר נותן לך, תן לי לסיים
זאב אלקין:
גם ניתנו בהתנתקות
שגית אפיק:
120 זה פי ארבעה, היו 30
אופיר כץ:
30
אופיר כץ:
 זה פי ארבעה ממה שהיה בהסדרים ובתקציב, פי ארבעה
אופיר כץ:
 ואני גם רוצה להגיד שזה לפנים משורת הדין, כדי ללכת לקראתכם בצורה באמת יוצאת דופן
אופיר כץ:
 ואני אומר פה שזה לא יהווה תקדים לחוקים הבאים, וזה לא משנה אם אנחנו נהיה בקואליציה או באופוזיציה
אופיר כץ:
 זה לא תקדים, זה באמת רק ללכת לקראתכם
אופיר כץ:
 באמת יש פה מספר הצבעות על הסתייגויות באופן לא פרופורציונלי לחוק, לגודל החוק, וזה לא יהווה תקדים להמשך
אלעזר שטרן:
אבל לא למשמעות שלו
בועז טופורובסקי:
בדיוק, הבעיה זו המשמעות זה לא הגודל
אופיר כץ:
כמו כן, לא קבעתי שעת הצבעה במסגרת הדיון אף שכך נהגו במקרים דומים בכנסות קודמות, ובמיוחד בכנסת העשרים-וארבע
אופיר כץ:
 אך ככל שייפסקו – שתפסיקו לדבר באמצע, תהיה הפסקה של שלוש שעות - -
מירב בן ארי:
מה זה: הפסקה?
אופיר כץ:
- - שלאחריה תתחיל ההצבעה, לאחר הסיכום
מירב בן ארי:
ממתי על חוק רגיל יש הפסקה? מה זה?
בועז טופורובסקי:
זו בדיחה
אופיר כץ:
וואלה? גם אתם עשיתם את זה
מירב בן ארי:
וואלה? לא
בועז טופורובסקי:
אבל לא היה כזה חוק לשינוי משטר
אופיר כץ:
אתם עשיתם גם על שעת הצבעה וגם עם הפסקה
מירב בן ארי:
סליחה, אנחנו עשינו הפסקה?
אופיר כץ:
גם וגם
מירב בן ארי:
על חוק רגיל? איזה חוק? אני אשמח לשמוע
אופיר כץ:
בבקשה, עכשיו - - -
מירב בן ארי:
כן, אפשר להתחיל לדבר
בועז טופורובסקי:
אפשר להתחיל?
מירב בן ארי:
אתה יכול להתחיל עם בועז, הוא היה כאן ראשון
בועז טופורובסקי:
ברשותך, אני אתחיל
בועז טופורובסקי:
 קודם כול, אני רוצה להסביר כדי שלא תנסו לכסות את זה בכל מיני: זה חוק לא ארוך, זה חוק קצר וכולי
בועז טופורובסקי:
 הבעיה שלנו היא לא בכמות המילים אלא במהות המילים ובמהות השינוי שאתם מציעים בחקיקה
בועז טופורובסקי:
 השינוי הזה הוא שינוי משטרי
בועז טופורובסקי:
 כמה שתנסו להסתיר את זה, לעשות ספינים על ריכוכים, השינוי הזה הוא שינוי משטרי
בועז טופורובסקי:
 מה שקורה עכשיו זה שכל העולם ובת הברית הכי חשובה שלנו בעולם מסתכלים, אפילו גם על הדברים האלה
בועז טופורובסקי:
 השימוש בסעיף 98 הוא שימוש שנעשה במקרים קיצוניים
בועז טופורובסקי:
 כאן, למרות שיש 27,000 הסתייגויות - - -
אופיר כץ:
27,000 זה לא קיצוני
בועז טופורובסקי:
27,500
בועז טופורובסקי:
 דרך אגב, היו לנו 250,000 הסתייגויות מוכנות, ריחמנו על העובדים כאן
אופיר כץ:
ואם היו לכם 2,000,000, כמה היינו צריכים לתת לכם?
בועז טופורובסקי:
אמרתי 250,000
אופיר כץ:
אני אומר: ואם היו לכם 2,000,000, אז גם היינו צריכים?
בועז טופורובסקי:
אבל אנחנו גזרנו את הדברים החשובים והקריטיים לנו
בועז טופורובסקי:
 הדבר הזה שבא ואומר לנו שיהיו 26 שעות, שכביכול נוכל להפסיק מתי שאנחנו רוצים ותהיה הפסקה של שלוש שעות, זה אומר שאף אחד מהקואליציה, כולל האנשים שאנחנו יודעים שהחקיקה הזאת מאוד מאוד מפריעה להם, לא יהיה בבניין
בועז טופורובסקי:
 הם יהיו במלון ויישנו או שהם יהיו בבית שלהם ויישנו
בועז טופורובסקי:
 אם אנחנו נרצה לעשות איזשהו תרגיל פרלמנטרי, שזו זכותנו כאופוזיציה, לא נוכל לעשות אותו כי ברגע שאומרים שיהיו שלוש שעות הפסקה גם הבן-אדם שיהיה באילת יספיק להגיע, ואין כאן שום יכולת לאופוזיציה להביע את מחאתה באופן שהוא אמיתי ולא באופן שהוא תפאורה
בועז טופורובסקי:
      על חקיקה כזאת שמשנה את המשטר, היא תשנה את הסמכות של הבית הזה – היא תגרום לזה שהבית הזה, עד כמה שכבר עכשיו הממשלה הזאת הולכת ומקטינה אותו כביכול בשם הגדלת הדמוקרטיה – הבית הזה יהפוך ללא רלוונטי
בועז טופורובסקי:
 כי כולם ידעו שמי שמחליט זה בן אדם אחד שיושב בבלפור, עכשיו הוא בקיסריה, וקוראים לו בנימין נתניהו
בועז טופורובסקי:
 במקרה הספציפי הזה, זה גם יריב לוין, יש כאלה שאומרים: ראש הממשלה בפועל
בועז טופורובסקי:
 אבל ראש הממשלה זה בנימין נתניהו
בועז טופורובסקי:
 וכל העולם יראה את הבלוף הזה בחקיקה, כשבאים ואומרים: מתוך 27,500 הסתייגויות אנחנו נותנים לכם – רצינו 50, ניתן לכם 120
אופיר כץ:
פי ארבעה ממה שאתם נתתם לנו בחוק התקציב ובחוק ההסדרים
בועז טופורובסקי:
ברשותך, השתדלתי לא להפריע למרות שממש כאב לי לשמוע את זה
אופיר כץ:
לא השתדלת מספיק, הפרעת לי כל הזמן
בועז טופורובסקי:
אני יודע שלא מספיק, אבל - - -
מירב בן ארי:
הוא דווקא בקושי הפריע לך
אופיר כץ:
זה נחשב בקושי?
בועז טופורובסקי:
0
בועז טופורובסקי:
004%
אופיר כץ:
ואם הייתם מגישים 20 מיליון הסתייגויות, אז כמה הייתי צריך לתת, לשיטתכם?
בועז טופורובסקי:
אבל לא הגשנו
אופיר כץ:
היינו צריכים להיות פה שנתיים רק להצבעות
מירב בן ארי:
אבל הכול מיותר פה, אין למה
אלעזר שטרן:
אופיר, אנחנו מנסים לעזור לכם
אלעזר שטרן:
 אתה יודע איך ההיסטוריה תזכור אתכם? באמת
אופיר כץ:
אני מקווה שהיא תזכור אותנו, כי יש לנו חלק בהעברת החוק הזה
אלעזר שטרן:
אנחנו מנסים לעזור לכם
אלעזר שטרן:
 אני אומר את זה באמת: מנסים לעזור לכם
בועז טופורובסקי:
אני מסביר לך שהיו לנו 250,000 הסתייגויות, שהציבור הכין לנו
אלעזר שטרן:
כאילו יש עליכם משהו, אתם לא רואים כאן כלום
בועז טופורובסקי:
בחרנו קצת יותר מ-10% מזה, זה 27,500, והגשנו
בועז טופורובסקי:
 גם עליהם, אתה נותן לנו להצביע על 0
בועז טופורובסקי:
 לא על 1%, אלא על 0
בועז טופורובסקי:
4 מ-1%
בועז טופורובסקי:
 זאת אומרת, זה כלום ושום דבר
בועז טופורובסקי:
 אתה אומר לנו: 4 הצבעות שמיות
בועז טופורובסקי:
 4 הצבעות שמיות זו בדיחה
בועז טופורובסקי:
 עוד פעם, אני רוצה שתבין
בועז טופורובסקי:
 אני חושב שאתה מבין – אתה בן אדם חכם ומשכיל – אבל חשוב לי לשקף לך מה רוב הציבור מרגיש עם החקיקה הזאת
בועז טופורובסקי:
 הוא מרגיש שזה שינוי משטרי, שינוי שהופך את הדמוקרטיה שלנו לדמוקרטיה צולעת
ארז מלול:
זו דמגוגיה
שרון ניר:
תתחילו להקשיב למה שקורה ברחובות
שרון ניר:
  ההתעלמות המוחלטת הזאת, נו באמת, דמגוגיה
שרון ניר:
 תתעוררו, תתעוררו כבר, פשוט תתעוררו
אלעזר שטרן:
אתה לא רואה? לך לבית חולים, אולי יטפלו בזה
ארז מלול:
הוא רואה מה קורה בירוחם, בדימונה, בבאר שבע
אלעזר שטרן:
לך לירוחם ודימונה
ארז מלול:
אני נמצא שם, לא אתה נמצא שם
אלעזר שטרן:
יש לי הפתעות בשבילך, איפה אתה גר?
אופיר כץ:
חברים, בבקשה, תנו לבועז לסיים
אלעזר שטרן:
גם בצבא אתה נמצא יותר ממני, בכל המקומות אתה נמצא
מירב בן ארי:
אל תדבר, אל תענה לו
מירב בן ארי:
 למה אתה מדבר אליו? אתה צריך לדבר עם הייעוץ המשפטי
מירב בן ארי:
 אין לך לא את ארבל ולא את שגית, כל עוד הן לא נמצאות אתה מכלה את הזמן שלך
מירב בן ארי:
 למה בועז? יש לך דברים חכמים להגיד, שישמעו אותם
מירב בן ארי:
 למה להגיב בכלל? כל ה-98 זה הרי בזבוז זמן
מירב בן ארי:
 נקבע, נצביע ביום שני ב-17:00 וזהו
מירב בן ארי:
 למה? בשביל לדבר אל עצמנו? לא ראיתי בדיחה כזאת בחיים שלי
מירב בן ארי:
 בדיחה כזאת: רוצים הפסקה
מירב בן ארי:
 כל הכלים נשברו כאן, מה זה הדבר הזה?
בועז טופורובסקי:
אי-אפשר לבקש ייעוץ משפטי? כי זה גם עניין משפטי, הרי אתה אומר שהייעוץ המשפטי הכריח אותך
ארז מלול:
אתם עם ה-27,000, זה רגיל או לא רגיל? אתם סותרים את עצמכם מיניה וביה
ארז מלול:
 מצד אחד: חוק מיוחד, מצד שני: זה רגיל
ארז מלול:
 אי-אפשר לתפוס את החבל בשני הקצוות
בועז טופורובסקי:
אדוני היושב-ראש, אני רוצה ייעוץ משפטי
מירב בן ארי:
אין דבר כזה
מירב בן ארי:
 כמה זמן אתה בכנסת? בחיים לא ראיתי דבר כזה: הפסקה בחוק רגיל
מירב בן ארי:
 מילא בתקציב, מי עושה הפסקה בחוק רגיל? הינה אני אומרת לך: האופוזיציה - - -
קריאה:
למה מילא?
מירב בן ארי:
עליזה, את 20 שנה בכנסת, אני אפילו לא יכולה לצעוק עליך
אחמד טיבי:
19
מירב בן ארי:
אני לא יכולה לצעוק עליך והינה אני אומרת לך ובצדק, שזה אירוע מביך
מירב בן ארי:
 אין לנו על מה לדבר, אין על מה לדבר
מירב בן ארי:
 תודה שחזרת
בועז טופורובסקי:
תודה שחזרת, ברשותכם, אני אמשיך
בועז טופורובסקי:
 אני מבקש לא לזלזל בזה שרוב הציבור – רואים את זה גם בסקרים – דרך אגב, גם רוב מצביעי הליכוד - -
אופיר כץ:
רוב הציבור, מהציבור שאתם מייצגים
בועז טופורובסקי:
- - מרגיש שלוקחים לו את המדינה מתחת לידיים
בועז טופורובסקי:
 והחוק הזה, עד כמה שיש כאלה שאולי מאמינים שהוא טוב או לא טוב, אבל רוב הציבור באמת מרגיש שהחוק הזה הוא חוק שמשנה את המשטר
בועז טופורובסקי:
 על כזה דבר אי-אפשר לעשות רק 120 הסתייגויות, על כזה דבר אי-אפשר לעשות רק 4 הצבעות שמיות
בועז טופורובסקי:
 היועצת המשפטית, אני לא יודע אם היית כשהזכרתי שלקחנו רק 10% מההסתייגויות שהכנו והגשנו אותם, מתוך מחשבה עליכם, הייעוץ המשפטי, ועל עובדי הכנסת ועל הנייר
בועז טופורובסקי:
 להגיד לנו שאנחנו נצביע רק על 0
בועז טופורובסקי:
004% מההסתייגויות שכן הגשנו זה לעג לרש, בלשון המעטה
בועז טופורובסקי:
אני רק אסיים
בועז טופורובסקי:
 מה עוד שלהגיד לנו שיש הפסקה ואחרי זה נצביע, זה סעיף 98 הכי דורסני שיש, זה כמו סעיף 98 עם שעת הצבעה
בועז טופורובסקי:
 לתת לאנשים שלוש שעות להגיע, לעשות את זה, אני חושב - - -
קריאה:
וגם לא לפני 12:00, הם ישנים בצוהריים, הם ישנים לילה
בועז טופורובסקי:
נכון, גם יהיה להם לילה שלם
אופיר כץ:
12:00 זה לפי 26 שעות שקיבלתם בצורה לא פרופורציונלית לחוק בכלל
אלעזר שטרן:
אולי תספור גם את שבת
בועז טופורובסקי:
אם אנחנו מחליטים ב-04:00 שאת יום ראשון - - -
קריאה:
עדיין, הם ישנים  - - -
בועז טופורובסקי:
הם עדיין יבואו ב-07:00
מירב בן ארי:
זו פשוט בדיחה, בדיחה עלובה
אופיר כץ:
מירב, לא להפריע
אופיר כץ:
 בועז, משפט
בועז טופורובסקי:
אני רק מסיים במשפט סיכום
בועז טופורובסקי:
 לכן, אני מבקש גם מהייעוץ המשפטי, גם מהיושב-ראש וגם מחבריי חברי הוועדה: אתם רוצים לעשות משהו כל כך קיצוני? אנחנו לא מסכימים אבל אנחנו מבקשים שחברי האופוזיציה יאלצו לבוא ולשמוע לפחות חלק מהסתייגויות שלנו ומהדיבורים שלנו, כי אנחנו יודעים שבכנסת באמת יש רוב למנוע את הדבר הזה ואנחנו רוצים למקסם את היכולת שלנו להסביר את הסכנה למדינת ישראל
אופיר כץ:
תודה, תודה רבה
אופיר כץ:
 בועז, שלוש שעות, אני חייב לציין שהיום אנחנו באיזושהי אווירה במדינת ישראל
אופיר כץ:
איך היא אמרה? מחאה ציבורית לא אפקטיבית בלי אי-סדר ציבורי
אופיר כץ:
 יש הרבה חסימות, אני רואה שגם לוקח זמן
אחמד טיבי:
אופיר, התברר שהיא לא אמרה את זה
מירב בן ארי:
כן, גם זה חלק מה - - -
אופיר כץ:
יש זמן
אופיר כץ:
 בכל מקום, בכל פינה
בועז טופורובסקי:
רוב השרים מגיעים לכאן עם מסוקים
אופיר כץ:
לי אין מסוק ואני גר בעפולה
בועז טופורובסקי:
אם היית מקשיב לי, כשאני הייתי יושב-ראש קואליציה - - -
אופיר כץ:
אני אומר: השיקול הזה גם נלקח בחשבון, השיקול הזה של החסימות
אופיר כץ:
 יכולים לגרום פה לחברי הכנסת - - -
מירב בן ארי:
שיישארו בכנסת, זה התפקיד שלהם
אופיר כץ:
ראינו שחוסמים את הכניסות לכנסת פה
מירב בן ארי:
שיישארו בכנסת, אף אחד לא אמר להם ללכת
אלעזר שטרן:
- - - אבל - - -
בועז טופורובסקי:
אבל זה כל העניין, אנחנו לא רוצים לדבר ללמפה, אנחנו רוצים לחברים שלך
אופיר כץ:
לא, אני רק מתייחס להערה אחת של בועז בעניין
אופיר כץ:
 לא קבענו שעת הצבעה, כן את השלוש שעות
אופיר כץ:
 מה לעשות? זו עכשיו המציאות במדינת ישראל וצריך לקבל אותה
מירב בן ארי:
כן, שיישנו בכנסת
מירב בן ארי:
 יש להם מלון בחינם
בועז טופורובסקי:
אני רוצה שבועז ביסמוט - - - ויקשיב לי ולא יישן בבית
אופיר כץ:
בבקשה, חברת הכנסת מירב בן ארי
ולדימיר בליאק:
שהשרים יישארו בבניין
מירב בן ארי:
שיישארו
מירב בן ארי:
 קשה להם
מירב בן ארי:
 נשארו לכם בסך הכול שבועיים לעבוד, מה קרה?
בועז טופורובסקי:
אני רוצה שברוכי, שהוא מתנגד, יישאר ויקשיב לי
בועז טופורובסקי:
 ככה לא בטוח שהוא רוצה להצביע
אלעזר שטרן:
אבל אם עוד לא היה דיון בסיעת הליכוד או בממשלה, לפחות שיהיה בכנסת, בנוכחותכם
אלעזר שטרן:
 הרי יושב-ראש הכנסת אמר: הפתיעו אתכם
מירב בן ארי:
שגית, האירוע הזה בעצם מיותר
מירב בן ארי:
 אין מה - - - אפשר להצביע היום, אפשר להצביע ביום ראשון
מירב בן ארי:
 מה שעשיתם עם ההפסקה הזאת זה חרפה למוסד הזה
מירב בן ארי:
 בחוק שבאמת אי-אפשר לתאר מה הוא גורם, איזה קרע עמוק בחברה הישראלית, איזו פגיעה
מירב בן ארי:
 תסתכלו על ביידן, תסתכלו על מה שקורה בצבא
מירב בן ארי:
 עזבו, אני לא אכנס לזה, כולכם יודעים ומתעלמים, טומנים את הראש בחול כמו בת יענה
מירב בן ארי:
 אבל מה זה הטֶבַח של הכנסת? מה זו הפסקה? איפה נשמע דבר כזה? זו העבודה שלכם, תבואו לפה ותהיו בירושלים כשהמדינה מתפוצצת
בועז טופורובסקי:
על שינוי משטרי
מירב בן ארי:
על זה
מירב בן ארי:
 מה זה שלוש שעות?
אופיר כץ:
למה עשיתם את זה? למה בחוקים שלכם אתם עשיתם את זה? זה כנראה לא תקדים כזה גדול
מירב בן ארי:
הינה, אני אומרת לכם ולאחמד ולכל מי שפה מהאופוזיציה: אין לנו על מה לדבר, זה בזבוז זמן
בועז טופורובסקי:
זו עבודה בעיניים
מירב בן ארי:
אתם צוחקים עלינו בעיניים
מירב בן ארי:
 תיסעו לסוף שבוע
מירב בן ארי:
 אבל זה תשעת הימים, אתם לא נוסעים, תעשו זמן איכות עם המשפחה: שישי, שבת, ראשון
אלעזר שטרן:
תגידו קינות, תבכו
מירב בן ארי:
שגית, אני אומרת את זה לך, חברי האופוזיציה לא צריכים לשתף פעולה עם ההפסקה הזאת
מירב בן ארי:
 יש שר מושך? שימשוך שעה, שימשוך שעתיים
מירב בן ארי:
 עשו את זה לפניו, זה התפקיד שלו, שיישאר למשוך עד להצבעה
מירב בן ארי:
 אני רוצה תשובה לזה, תן לי
מירב בן ארי:
 תאמין לי, אני מתפוצצת מבפנים, אין לנו על מה לדבר
אופיר כץ:
אם זה כל כך נורא, למה גם אתם השתמשתם בזה כשהייתם בקואליציה?
מירב בן ארי:
אדוני, תראה לי חוק רגיל, לא תקציב
מירב בן ארי:
 אדוני, האם היה - - -
אופיר כץ:
זה שאתם קוראים לזה שינוי משטר, זה לא באמת
ולדימיר בליאק:
אתם קוראים לזה, השר, השר
ולדימיר בליאק:
 השר - - - קורא לזה שינוי משטר
דן אילוז:
זה חוק רגיל או שזה שינוי משטר? לא הבנתי אם זה חוק רגיל או שינוי משטר
אופיר כץ:
מה זה רוב בציבור? אתה קובע רוב בציבור? רוב הציבור זה הקלפי
אופיר כץ:
 רוב הציבור, הם מייצגים את כל הציבור
מירב בן ארי:
אדוני, אני כאן
מירב בן ארי:
 אני רוצה שתגיד לי איזה חוק היה כאן, חוק רגיל, שהשתמשו בהפסקה
מירב בן ארי:
 תגידו לי
אופיר כץ:
טוב, נגיד לך
מירב בן ארי:
אל תגיד לי טוב, עוד לא התחלתי לדבר בכלל, גם לא הקשבת לי בכלל
מירב בן ארי:
 אני חושבת שחברי האופוזיציה, ברגע שנגזרה ההפסקה, לא צריכים לבוא לבניין, לא צריכים להחזיק - - - חבל, שעובדי הכנסת יהיו בבית
מירב בן ארי:
 אתם מבזים את הכנסת
מירב בן ארי:
 זה ביזוי של האופוזיציה, למה שאשאר פה לדבר? מילא כשאני נשארת לדבר ואנשים בירושלים - -
שרון ניר:
כך היה גם בהסתייגויות
מירב בן ארי:
- - ושיש לי שר משיב והוא מושך
מירב בן ארי:
 אתה מוציא להפסקה – מחזיר אותם לפה
מירב בן ארי:
 נלך כולם להפסקה, כל המדינה גם כך מופסקת
מירב בן ארי:
 למה לנו לדבר פה? בשביל מה לדבר? בשביל מה?
אופיר כץ:
זו העבודה שלכם
מירב בן ארי:
אדוני, זו גם העבודה שלכם להיות פה בכנסת
זאב אלקין:
להקשיב
מירב בן ארי:
להיות כאן ולהקשיב לנו
מירב בן ארי:
 מילא מה שעשיתם בוועדת החוקה, צפצפתם עלינו, בסדר
מירב בן ארי:
 אבל במליאה?
אופיר כץ:
בוועדת החוקה אתם בחרתם אותם
מירב בן ארי:
מה זה: אין שר מושך? איפה נשמע דבר הזוי כזה?
אופיר כץ:
הוא ימשוך, אני מבטיח לך שהוא ימשוך
מירב בן ארי:
אני קוראת לכל חברי האופוזיציה - -
אחמד טיבי:
תמנו שר מושך
מירב בן ארי:
- - לא לשתף פעולה עם ההחלטה הנוראית הזאת ופשוט לא להגיע לדבר
מירב בן ארי:
 חבל על הזמן, כמו כל הממשלה הזאת, כַּלַאם פַאדִי
מירב בן ארי:
 גם בדבר הכי חשוב למדינת ישראל שאנשים באמת – מה אתם עושים? מה אתם עושים? איזו בושה וחרפה, איזו בושה וחרפה לעשות הפסקה בחוק רגיל, איזו בושה
מירב בן ארי:
 ולהביא אותנו לפה כשכל אחד מגיע מנהריה? שיסעו לאילת, שיסעו לחופש
מירב בן ארי:
 בשביל זה? אני מתביישת שאני חלק מוועדת הכנסת ומההחלטה הגרועה הזאת
מירב בן ארי:
 אני אומרת: אחמד, אלקין, לא לשתף פעולה
מירב בן ארי:
 אף אחד לא מדבר, לבוא להצביע
מירב בן ארי:
 נצביע מחר ונגמור עם הדבר הזה
אלעזר שטרן:
הם לא רוצים שנצביע מחר
מירב בן ארי:
בושה, אין למה
אלעזר שטרן:
אין להם - - - הם עוד פוחדים מעצמם, הם מתחילים להבין את המשמעויות
בועז טופורובסקי:
מירב, אם לא תדברי ב-10:00 ביום ראשון, ב-13:00 הם מסכמים ויתחיל - - -
אלעזר שטרן:
בועז, אין להם אומץ
מירב בן ארי:
למה? אתה הרי נותן להם יום חופש עם הילדים, לפחות שיבואו לפה לעבוד
בועז טופורובסקי:
נכון, הרי הם בטוחים
בועז טופורובסקי:
 הם לא ייקחו יום חופש, הם ילכו להסתובב
אופיר כץ:
בועז ומירב, תודה
אופיר כץ:
 בבקשה חבר הכנסת - - -
מירב בן ארי:
הם לא יכולים, זה תשעת הימים
אלעזר שטרן:
לא, הם מבטלים את תשעת הימים
מירב בן ארי:
לא, הרי זה ימין מלא-מלא, מסורתי, דתי
מירב בן ארי:
 בסוף תראה אותה נוסעת למרוקו, לעוד סיבוב שם
אופיר כץ:
חבר הכנסת טיבי
בועז טופורובסקי:
זה באמת סמלי שלפני תשעה באב מצביעים על זה, על שינוי משטר, ממש לפני תשעה באב
בועז טופורובסקי:
 אין משהו סמלי יותר ועוד בדבר כזה דורסני
אחמד טיבי:
בועז
בועז טופורובסקי:
סִיקָרִיִים – טיבי יסביר לנו
אחמד טיבי:
אני אהיה קצר
אחמד טיבי:
 מירב צודקת, זה לא לעניין
אחמד טיבי:
 אתם רוצים ששר ימשוך? כפי שאמרתי: תמנו שר מושך אם אין דבר כזה
אלעזר שטרן:
כבר אין מקום בשורה השנייה של חברי הכנסת, לשרים שלהם, מרוב שיש שם שרים
אחמד טיבי:
כל ההתנהלות, גם בוועדת החוקה, לא לעניין
אחמד טיבי:
 הייתי עכשיו בשעתיים של הצבעות, גם איך שהתנהל העניין בלילה וגם עכשיו לא לעניין
אחמד טיבי:
 אנחנו מתנגדים
שרון ניר:
לפחות הם עקביים בשרירותיות
אלעזר שטרן:
איפה תבלו את שלוש השעות? יש מידע?
בועז טופורובסקי:
אנחנו גם צריכים לעדכן מראש על הסתייגויות
מירב בן ארי:
שלוש שעות? למה לא סוף שבוע? שישי, שבת, ראשון
אלעזר שטרן:
 במיטות? בכורסאות?
מירב בן ארי:
כן, שינוחו, יתכוננו
בועז טופורובסקי:
אנחנו צריכים להציג חמש הסתייגויות?
אחמד טיבי:
אני אמשיך